cyanic-selkie/wikianc huggingface dataset:
তিস্তা নদী
গতিপথ
তিস্তা নদী ছাঙ্গু, ইউমথাং ও ডোংকিয়া লা পর্বতশ্রেণী থেকে উৎপন্ন ছোট ছোট নদীর জলে পুষ্ট। সিকিমের রংপো ও পশ্চিমবঙ্গের তিস্তাবাজার শহরের কাছে ত্রিবেনীতে মিলিত হয়েছে। তিস্তা নদী উভয় রাজ্যের সীমানা নির্দেশ করছে। তিস্তা সেতুর (যে সেতুটি দার্জিলিং ও কালিম্পং শহরের মধ্যে যোগাযোগ রক্ষা করে) ঠিক আগে তিস্তা তার প্রধান উপনদী রঙ্গিত নদীর সঙ্গে মিলিত হয়েছে। এখান থেকে তিস্তার গতি দক্ষিণমুখী। শিলিগুড়ি শহর থেকে ২২ কিলোমিটার দূরে সেবকের করোনেশন সেতু পেরিয়ে তিস্তা পশ্চিমবঙ্গের সমভূমি অঞ্চলে প্রবেশ করেছে। তারপর পশ্চিমবঙ্গের জলপাইগুড়ি জেলা,কোচবিহার জেলা ও বাংলাদেশের রংপুর জেলার মধ্যে দিয়ে প্রবাহিত হয়ে তিস্তা মিশেছে ব্রহ্মপুত্রে।
ভূগোল
thumb|[[গ্যাংটক|গ্যাংটকের পথে তিস্তা]] সিকিমের মধ্যে দিয়ে প্রবাহিত হওয়ার সময় তিস্তা নদী অনেকগুলি গিরিখাত সৃষ্টি করেছে। তিস্তার পথে নানা ধরনের বনভূমি দেখা যায়। নিম্ন অববাহিকায় ক্রান্তীয় পর্ণমোচী ও গুল্ম শ্রেণীর গাছপালা বেশি চোখে পড়ে। উচ্চ অববাহিকায় দেখা যায় আল্পীয় বনভূমি। নদী উপত্যকায় প্রচুর সাদা বালি পাওয়া যায়, যা এখানকার নির্মাণশিল্পের একটি প্রধান কাঁচামাল। নদীর জলে বড় বড় বোল্ডার দেখা যায় বলে তিস্তার‌্যাফটিং অভিযাত্রীদের কাছে এক আদর্শ নদী।
বর্ষাকালে তিস্তায় দুকুল ছাপিয়ে বন্যা হয়। এই সময় তিস্তার আশেপাশের পাহাড়ে ধ্বস নামতেও দেখা যায়। thumb|তিস্তার পার্বত্য অববাহিকা।
নদীপথ পরিবর্তন
১৫০০ সালের পর থেকে বাংলার অনেক নদীর নদীখাতই ভৌগোলিক কারণে পরিবর্তিত হয়েছে। তিস্তা নদীর তাদের মধ্যে একটি।
তিস্তা নদী আগে জলপাইগুড়ির দক্ষিণে তিনটি ধারায় প্রবাহিত হত: পূর্বে করতোয়া, পশ্চিমে পুনর্ভবা ও মধ্যে আত্রাই। সম্ভবত এই তিনটি ধারার অনুষঙ্গেই ত্রিস্রোতা নামটি এসেছিল, যেটি কালক্রমে বিকৃত হয়ে দাঁড়ায় তিস্তা। তিনটি ধারার মধ্যে পুনর্ভবা মহানন্দায় মিশত। আত্রাই চলন বিলের উপর দিয়ে প্রবাহিত হয়ে করতোয়ায় মিশত। তারপর আত্রাই-করতোয়ার যুগ্মধারাটি জাফরগঞ্জের কাছে মিশত পদ্মায়। ১৭৮৭ সালের এক বিধ্বংসী পর তিস্তা তার পুরনো খাত পরিবর্তন করে দক্ষিণ-পূর্ব দিকে প্রবাহিত হয়ে ব্রহ্মপুত্র নদে গিয়ে মেশে।
রেনেলের মানচিত্রে (১৭৬৪-১৭৭৭) দেখা যায় তিস্তা উত্তরবঙ্গের একাধিক শাখায় (পুনর্ভবা, আত্রাই, করতোয়া ইত্যাদি) প্রবাহিত হত। সবকটি ধারা উত্তরবঙ্গের এখনকার পশ্চিমতম নদী মহানন্দায় মিশত। তারপর হুরসাগর নাম নিয়ে অধুনা গোয়ালন্দের কাছে জাফরগঞ্জে পদ্মায় মিশত। হুরসাগর নদীটি এখনও আছে। তবে পদ্মার বদলে এটি এখন মেশে যমুনা নদীতে।
জলপ্রবাহ বণ্টন
১৯৮৩ খ্রিষ্টাব্দের জুলাই মাসে বাংলাদেশ ও ভারতের মধ্যে মন্ত্রী পর্যায়ের বৈঠকে তিস্তা নদীর জল বণ্টনের ব্যাপারে স্থির হয় যে, তিস্তা নদীর জলের শতকরা ৩৬ শতাংশ পাবে বাংলাদেশ এবং ৩৯ শতাংশ পাবে ভারত। বাকী ২৫ শতাংশ জল নদীটির সংরক্ষিত রাখা হবে। কিন্তু কী ভাবে এই জল ভাগাভাগি হবে সে বিষয়ে কোন দিকনির্দেশনা ছিল না। বহুকাল পরে ২০০৭ খ্রিষ্টাব্দের ২৫, ২৬ ও ২৭ সেপ্টেম্বর অনুষ্ঠিত একটি যৌথবৈঠকে বাংলাদেশ তিস্তার জলের ৮০ শতাংশ দু’দেশের সমান অংশে ভাগ করে অবশিষ্ট ২০ শতাংশ নদীর জন্য সংরক্ষিত রাখার বিষয়ে প্রস্তাব দেয়। ভারত এই প্রস্তাবে অসম্মতি প্রকাশ করে। নীলফামারীর তিস্তা নদীর উজানে ভারত জলপাইগুড়ি জেলার মালবাজার মহকুমায় গজলডোবা বাঁধ নির্মাণ করে বাংলাদেশে স্বাভাবিক জলপ্রবাহ নিয়ন্ত্রণ করছে । ২০১৩ খ্রিস্টাব্দ পর্যন্ত তিস্তা নদীর মূল জলপ্রবাহের উল্লেখযোগ্য অংশ বাংলাদেশের তিস্তায় আসতে দেয়া হয়েছে। ২০১৪ খ্রিস্টাব্দের শুষ্ক মৌসুমে ভারত কর্তৃক তিস্তার জলপ্রবাহ বন্ধ করে দেয়। এ প্রসঙ্গে বাংলাদেশের জল-ব্যবস্থাপনা বিশেষজ্ঞ ড. আইনুন নিশাত বলেন যে, ‘তিস্তার মূল প্রবাহ ভারত প্রত্যাহার করে নিয়েছে। তিস্তায় ডালিয়া ব্যারাজে উজান থেকে আসা জলপ্রবাহ প্রায় শূন্য। এখন যে ৬০০-৭০০ কিউসেক জল যা আসছে তা, ধারণা করি, ভারতের গজলডোবা ব্যারাজের ভাটির উপনদী থেকে’। একটি সংবাদ প্রতিবেদনে বলা হয়, 'তিস্তার জলের ব্যাপারে ভারত আন্তর্জাতিক আইন ও মামলার উদাহরণ মানছে না। ফলে বাংলাদেশ অংশে তিস্তা মরে গেছে। জল বণ্টনের ব্যাপারে ভারতের একগুয়েমিতা, অনৈতিক ঢিলেমি ও হটকারীতায় তিস্তা তীরবর্তি ও আশেপাশের প্রকৃতি রুক্ষ হয়ে উঠেছে। তলদেশে অজস্র পাথর, নুড়ি, বালি আর পলি পড়ে তিস্তার বুকে শুষ্ক মৌসুমে উত্তপ্ত বালুর স্তুপ। অন্যদিকে বর্ষাকালে মুল গতিপথ বদলিয়ে তিস্তা প্রচন্ডভাবে আছরে পড়ে দুই তীরে। ফলে নির্দয় ভাঙ্গনে ফি বছর ২০ হাজার মানুষ বাড়িঘর, গাছপালা, আবাদী জমি হারিয়ে পথের ভিখেরী হয়। নদীর প্রবাহ পথে বিশাল চর ও উভয় তীরে ভাঙ্গনের তান্ডবে তিস্তার বাংলাদেশ অংশে এর প্রস্থ কোন কোন জায়গায় ৫ কিলোমিটারেরও বেশি। কোন জায়গায় ৫০০ মিটার।
তিস্তার জল দিয়ে ন’লক্ষ হেক্টর জমিকে সেচসেবিত করে তুলতে চায় পশ্চিমবঙ্গ। আর বাংলাদেশ চায় সাত লক্ষ হেক্টর জমিতে সেচের জল দিক তিস্তা। নদী-বিশেষজ্ঞদের মতে, এই ১৬ লক্ষ হেক্টর জমিতে সেচের জন্য নদীর জল দিতে গেলে শুখা মরসুমে তিস্তায় প্রতি সেকেন্ডে ১৬০০ ঘন মিটার জল থাকা দরকার। অথচ এখন থাকে প্রতি সেকেন্ডে ১৫০-২০০ ঘন মিটার জল। সিকিমে তিস্তার উপরে তৈরি জলবিদ্যুৎ প্রকল্প থেকে ছাড়া জল পশ্চিমবঙ্গের তিস্তা ব্যারাজ ধরে রাখতে পারে না। অর্থাৎ সেচের জন্য তিস্তার কাছে যতটা জল প্রত্যাশা করা হচ্ছে, বাস্তব অবস্থার সঙ্গে সেই চাহিদা মোটেই সামঞ্জস্যপূর্ণ নয় বলে মনে করছেন নদী-বিশেষজ্ঞেরা।
অ্যাক্রোসারকপস প্রেসেক্টা
অ্যাক্রোসারকপস প্রেসেক্টা হল গ্র্যাসিলারিডি পরিবারের একটি মথ, যা ফিজিতে পাওয়া যায়। ১৯২২ সালে এডওয়ার্ড মেরিক এটি বর্ণনা করেছেন। এই প্রজাতির হোস্টপ্ল্যান্টের মধ্যে রয়েছে ইপোমোয়া ব্যাটাটাস ও মেরেমিয়া পেলটাটা।
শ্রীকোল ইউনিয়ন
শ্রীকোল বাংলাদেশের মাগুরা জেলার অন্তর্গত শ্রীপুর উপজেলা, মাগুরার একটি ইউনিয়ন।
আয়তন
শ্রীকোল ইউনিয়নের আয়তন ৩২.০৪ বর্গ কিলোমিটার।
জনসংখ্যা
শ্রীকোল ইউনিয়নের জনসংখ্যা ২৩,৭৫৩ জন।
ইতিহাস ও নামকরন
প্রাচীনকালের স্বাক্ষী বহনকারী কুমার নদীর তীরে গড়ে ওঠা শ্রীপুর উপজেলার একটি ঐতিহ্যবাহী অঞ্চল শ্রীকোল ইউনিয়ন। এই ইউনিয়নে অনেক পুরাতন ঘর-বাড়ি,দালান-কোঠার দিক নির্দেশনা পাওয়া যায়। এখানে অনেক জমিদারের বিভিন্ন জিনিস-পত্র পাওয়া যায়।
অবস্থান ও সীমানা
শ্রীপুর উপজেলার দক্ষিণাংশে শ্রীকোল ইউনিয়নের অবস্থান। এ ইউনিয়নের উত্তরে সব্দালপুর ইউনিয়ন, পশ্চিমে গড়াই নদী, দক্ষিণে গড়াই নদী,মধুখালি নদী এবং পূর্বে কাদিরপাড়া ইউনিয়ন ও কুমার নদী।
প্রশাসনিক কাঠামো
শ্রীকোল ইউনিয়ন শ্রীপুর উপজেলা, মাগুরার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম শ্রীপুর উপজেলা, মাগুরার আওতাধীন। এটি জাতীয় সংসদের ৯১ নং নির্বাচনী এলাকা মাগুরা-১ এর অংশ। এ ইউনিয়নে ৯টি ওয়ার্ড এবং ২৩টি গ্রাম রয়েছে:
শিক্ষা ব্যবস্থা
শ্রীকোল ইউনিয়নে ১টি বালিকা ও ৩টি মাধ্যমিক বিদ্যালয় রয়েছে। ২টি মাদ্রাসা এবং ১১টি প্রাথমিক বিদ্যালয় রয়েছে। শিক্ষা প্রতিষ্ঠানসমূহ হলো:
যোগাযোগ ব্যবস্থা
মাগুরা এসে রিকশা করে মাগুরা ‌নতুন বাজার যেতে হবে। মাগুরা ‌নতুন বাজার থেকে শ্রীকোল খামার পাড়া গোরস্থান প্রায় ১৪ কিলোমিটার। গোরস্থান হতে খামার পাড়া বাজার সংলগ্ন আধা কিলোমিটার দুরে শ্রীকোল ইউনিয়ন পরিষদের অবস্থান।
অর্থনীতি
শ্রীকোল ইউনিয়নে জনতা ব্যাংক আর্থিক প্রতিষ্ঠানের শাখা বিদ্যমান।
খাল ও নদী
শ্রীকোল ইউনিয়নে একটিমাত্র নদী আছে যার নাম কুমার নদী এবং অসংখ্য খাল-বিল,হাওড়,বাওড় রয়েছে।
হাট-বাজার
শ্রীকোল ইউনিয়নের হাট-বাজারের তালিকা:
বিহু
বিহু অসমের জাতীয় উৎসব। বিহুর এক বিশেষ বৈশিষ্ট্য হল এই উৎসব জাতি, ধর্ম, বর্ণ নির্বিশেষে সকলে একসঙ্গে উদ্‌যাপন করেন। বিহু মূলতঃ এক কৃষি ভিত্তিক উৎসব। । মূলত তিন প্রকার বিহু উৎসব পালিত হয়, এগুলি হল ব’হাগ বিহু বা রঙ্গালী বিহু, কাতি বিহু বা কঙ্গালী বিহু এবং মাঘ বিহু বা ভোগালী বিহু।
বহাগ বিহু বা রঙ্গালী বিহু
অসমের মূল বিহু উৎসব বসন্তের শুরুতে উদ্‌যাপন করা হয়। রঙ্গালী বিহু যৌবনের উৎসব। বহাগ বা রঙ্গালী বিহু সাতদিন ধরে উদ্‌যাপন করা হয়। চৈত্র সংক্রান্তির দিন থেকে আরম্ভ করে পরের মাসে ৬ তারিখ পর্যন্ত এই উৎসব পালিত হয়। এই সাত দিনে প্রত্যেক দিনে বিহুর পৃথক নাম রয়েছে। একে সাত বিহু বলে জনা যায়। এই উৎসবে কৃষকেরা ধান উৎপাদনের জন্য জমি প্রস্তুত করেন এবং মহিলারা পিঠা, নাড়ু প্রভৃতি প্রস্তুত করেন। এই বিহুর প্রথম দিন অর্থাৎ চৈত্র সংক্রান্তির দিন গোরু বিহু নামে পরিচিত। এই দিন গোরুদের পরিষ্কার করিয়ে পুজো করা হয়। পরের দিন মানুহ বিহু বা মানুষ বিহু পালন করা হয়। এই দিন নতুন বস্ত্র পরিধান করে নতুন বছর উদ্‌যাপন করা হয়। পরের দিন দেবতার মূর্তিকে স্নান করিয়ে প্রার্থনা করা হয়ে থাকে। ব্রহ্মপুত্রের উত্তর পাড়ে 'গোঁসাই বিহু' নাম এই উৎসব পালন করা হয়। এই সময় বিহুগীত সহযোগে বিহু নৃত্যের মাধ্যমে যুবক-যুবতীরা উৎসব পালন করে থাকেন।
রঙ্গালী বা বহাগ বিহু অনুষ্ঠান
রঙ্গালী বা বহাগ বিহু হচ্ছে আনন্দের বিহু । বৈশাখ মাসের প্রথম দিন থেকেই গান-বাজনা ও বিহু নৃত্যের মাধ্যমে রঙ্গালী বিহু অনুষ্ঠান পালন করা হয় । রঙ্গালী বিহু মূঃলত অসমীয়া জাতির সাংস্কৃতিক অনুষ্ঠান কিন্তু এখানে অসমের বিভিন্ন জনজাতি যেমন: বড়ো, তিবা, কছাড়ি ইত্যাদি জনজাতিরা নিজেদের সাংস্কৃতি প্রকাশ করার সুযোগ পায় । অসমীয়া সংস্কৃতির বাদ্যযন্ত্র ঢোল, পেপা, বাশি ব্যবহার করে গাওয়া গান ও বিহু নর্তকদের নাচ বিহু মঞ্চকে সুমধুর করে তোলে । উল্লেখযোগ্য যে এই অনুষ্ঠানটি বিনামুল্যে উপভোগ করার সুবিধা দেওয়া হয় । এই অনুষ্ঠানের মাধ্যমে ছোট- বড় সবাই নিজের প্রতিভা প্রকাশ করার সুযোগ পায়। সাধারনতঃ এই অনুষ্ঠান সন্ধ্যাকাল থেকে আরম্ভ হয় ও পরদিন সূর্য উদয় হওয়ার ঠিক পুর্বে সমাপ্ত করা হয়। আসামের বিভিন্ন স্থান থেকে আমন্ত্রিত শিল্পী দ্বারা গানের অনুষ্ঠান করা হয়। আগেকার বিহু অনুষ্ঠানে কেবল বিহু ও অসমীয়া গান গাওয়ার অনুমতি ছিল কিন্তু বর্ত্তমান দিনে স্থানভেদে হিন্দী, বাঙ্গালী ও নেপালী গান গাওয়ার প্রচলন হয়েছে।
কাতি বিহু বা কঙ্গালী বিহু
thumb|কাতি বিহুতে তুলসী গাছের সামনে আর ক্ষেতে প্রদীপ জ্বালানো হয়
কার্তিক সংক্রান্তির দিনে কাতি বিহু উদযাপিত হয়৷ এইসময় আঊশ ধানের চাষ শেষ হয়। এই বিহুকে কঙ্গালী বিহুও বলা হয়ে থাকে। এই সময় কৃষকদের শস্যভান্ডার প্রায় শূন্য থাকে এবং শস্য মাঠে ফলনশীল অবস্থায় থাকে। এই বিহুতে তুলসী রোপন করে তার সামনে, ক্ষেতে, শস্য ভান্ডারে ও বাড়িতে মাটির তৈরী প্রদীপ বা সাকি জ্বালানো হয়। ফলনশীল ধানকে রক্ষা করার জন্য কৃষক একটি বাঁশদন্ড ঘুরিয়ে রোয়া-খোয়া নামক মন্ত্র উচ্চারণ করে অশুভ শক্তি ও পোকামাকড়কে দূরে সরানোর চেষ্টা করেন। বিকেলবেলায় গৃহপালিত পশুদের পিঠা খাওয়ানো হয়। এই বিহুতে লম্বা বাঁশদন্ডের ডগায় আকাশ বন্তি বা আকাশ গঙ্গা নামক প্রদীপ জ্বালিয়ে মৃতদের আত্মার স্বর্গের রাস্তা দেখানোর রীতিও প্রচলিত।
বহিঃসংযোগ
বিহু বিহু Bihu Bihu बिहु त्योहार ಬಿಹು ബിഹു బిహూ నృత్యం
পাকিস্তানে হিন্দুধর্ম
পাকিস্তানে হিন্দুধর্ম হচ্ছে দ্বিতীয় বৃহত্তম ধর্ম। পাকিস্তান দেশটির জন্মের সময় দেশটির পূর্বাংশে (পূর্ব পাকিস্তানে) হিন্দুদের সংখ্যা বেশি ছিলো, এবং তখন পাকিস্তানকে ভারতের পরেই দ্বিতীয় বৃহত্তম হিন্দুসংখ্যাগরিষ্ঠ রাষ্ট্র বলা হতো। ১৯৫১ সালের এক হিসেব বলেছিলো যে পাকিস্তানে তখন অমুসলিম মানুষ ছিলো ১৪.২০ শতাংশ। তখন পশ্চিম পাকিস্তানে অমুসলিম ছিলো ৩.৪৪ শতাংশ এবং পূর্ব পাকিস্তানে অমুসলিমদের সংখ্যা ছিলো ২৩.২ শতাংশ। ১৯৯৮ সালে পাকিস্তানে মাত্র ১.৮৫ শতাংশ হিন্দু ছিলো।
প্রাচীন যুগ
ডান|থাম্ব|[[পেশোয়ার, খাইবার পাখতুনখোয়া]] ডান|থাম্ব|সিন্ধু সভ্যতার সাইটগুলির সম্প্রসারণ
স্বস্তিকার প্রতীক, যোগাসনে স্থিত যোগীর প্রতিকৃতি (যা "পশুপতির" অনুরূপ) সিন্ধুর মহেন্জো‌দারো থেকে পাওয়া গেছে। যা হিন্দু ধর্মের প্রাচীন অস্তিত্বের ইঙ্গিত দেয়। সিন্ধু উপত্যকার লোকদের ধর্মীয় বিশ্বাস ও লোককাহিনী হিন্দু ধর্মের একটি প্রধান অঙ্গ, যা দক্ষিণ এশিয়ার এই অংশে বিকশিত হয়েছিল। সিন্ধু রাজ্য এবং এর শাসকরা মহাভারতে গুরুত্বপূর্ণ ভূমিকা পালন করেছিল। বিশ্বাস করা হয় যে পাকিস্তানি মহানগর লাহোর লব দ্বারা প্রতিষ্ঠিত হয়েছিল এবং কাসুর মহানগর প্রতিষ্ঠা করেছিলেন তাঁর যমজ ভাই কুশ। তারা দুজনই  শ্রীরামের পুত্র ছিলেন। গান্ধার রাজ্য যা উত্তর-পশ্চিম অংশে অবস্থিত ছিল প্রাচীন কাল থেকেই। গান্ধারের লোকেরাও  রামায়ণ এবং মহাভারত গ্রন্থগুলির একটি গুরুত্বপূর্ণ অঙ্গ হয়ে আছে। বেশিরভাগ পাকিস্তানের শহরগুলির নাম (যেমন পেশোয়ার এবং মুলতান) সংস্কৃত ভাষা থেকে এসেছে  ।
স্বাধীনতার সময়
স্বাধীনতার পরে যারা ভারতে পাড়ি জমান তাদের জন্য করাচির স্বামীনারায়ণ মন্দির ছিল প্রস্থান পয়েন্ট।
পাকিস্তান সৃষ্টি 'দ্বিজাতি তত্ত্ব'-এর মাধ্যমে করা হয়েছিল। এই তত্ত্ব অনুসারে ভারতের মুসলিম সংখ্যালঘু ও পাকিস্তানের হিন্দু সংখ্যালঘুদেরদের সুরক্ষা নিশ্চিত করার জন্য  ন্যায্য চুক্তি করা উচিত ছিল  ।  তবে পাকিস্তানের দ্বিতীয় প্রধানমন্ত্রী খাজা নাজিমুদ্দিন বলেন: "আমি একমত নই যে ধর্ম ব্যক্তির ব্যক্তিগত বিষয় বা আমি একমত নই যে একটি ইসলামী রাষ্ট্রে প্রত্যেক নাগরিকের তার বর্ণ,  ধর্ম বা বিশ্বাস যাই হোক না কেন তার অধিকার রয়েছে।  "
১৯৪৭ সালে পাকিস্তানের স্বাধীনতার পরে পশ্চিম পাকিস্তান থেকে ৪.৭ মিলিয়ন হিন্দু এবং শিখরা ভারতে চলে যায় এবং ৬.৫ মিলিয়ন মুসলমান পাকিস্তানে পাড়ি জমান। [১৪] এর কারণগুলি হ'ল সাম্প্রদায়িক পরিবেশ, একে অপরের প্রতি গভীর অবিশ্বাস, সহিংস জনতার বর্বরতা এবং ধর্মীয় সম্প্রদায়ের মধ্যে বিরোধ। স্বাধীনতার পরে তাত্ক্ষণিকভাবে পৈতৃক বাড়ি ছেড়ে আসা লক্ষ লক্ষ হিন্দু,  শিখদের হৃদয়ে  ভীতি ও ঘৃণার সৃষ্টি হয়। যার কারণ ১৯৪৭  সালের রক্তক্ষয়ী সহিংসতায় ১ মিলিয়নেরও বেশি লোক প্রাণ হারানো।
জনসংখ্যা
১৯৯৮ সালের সরকারি পরিসংখ্যান অনুয়ায়ী পাকিস্তানের হিন্দু জনগোষ্ঠীদের প্রদেশ অনুযায়ী শতাংশঃ সিন্ধু প্রদেশেই পাকিস্তানের হিন্দু জনগণের সংখ্যা বেশি দেখা গেছে (সমগ্র পাকিস্তানের মধ্যে), এছাড়া পাকিস্তানের অন্যান্য প্রদেশেও হিন্দু জনগণের সংখ্যা মোটামুটি ভালোই রয়েছে।
২০১০ সালে বলা হচ্ছিলো যে পাকিস্তান রাষ্ট্রটিতে বিশ্বের পঞ্চম বৃহত্তম হিন্দু জনসংখ্যা রয়েছে, ধারণা করা হয় পাকিস্তানের হিন্দু জনসংখ্যা ২০৫০ সাল নাগাদ সাড়ে পঞ্চাশ লাখ হবে এবং পাকিস্তানকে বিশ্বের চতুর্থ বৃহত্তম হিন্দু রাষ্ট্রে পরিণত করবে, তখন হিন্দুরা পাকিস্তানের মোট জনসংখ্যার ২ শতাংশে রূপান্তরিত হবে। পাকিস্তান হিন্দু পরিষদ সরকারী দাবী প্রত্যাখ্যান করে বলে যে ২০১০ সালেই পাকিস্তানে ৮০ লাখ হিন্দু ছিলো যেটি পাকিস্তানের মোট জনসংখ্যার প্রায় ৪ শতাংশের কাছাকাছি। পাকিস্তান রাষ্ট্রটির স্বাধীনতার পরে ১৯৫৬ সালে সংবিধান প্রণয়নের সময় হিন্দুদেরকে সংখ্যালঘু মানুষদের কাতারে ফেলে দেওয়া হয় এবং মুসলিম বাদে পাকিস্তান ভূখণ্ডে বাসকারী অন্যান্য ধর্মের মানুষদেরকে কম গুরুত্ব দেওয়া হয়, কারণ পাকিস্তান রাষ্ট্রটির জন্মের যুক্তি দেখানো হয় মুসলমানদের রাষ্ট্র হিসেবে। আরেকটি যুক্তি ছিলো যে পাকিস্তান রাষ্ট্রের জন্মের সাথে সাথেই ভারতের অধিকাংশ মুসলিম পাকিস্তানে চলে এসেছিলো এবং নবগঠিত পাকিস্তান ভূখণ্ডের অধিকাংশ অমুসলিম (হিন্দু, শিখ) বিভাজিত ভারতে পাড়ি জমিয়েছিলো।
মেহেরপুরের রসকদম্ব
মেহেরপুরের রসকদম্ব বা মেহেরপুরের রসকদম হলো বাংলাদেশের মেহেরপুর জেলার একটি ঐতিহ্যবাহী মিষ্টি। এটি রাজশাহী অঞ্চলে উৎপন্ন মূল রসকদম্বের একটি সংস্করণ যা ভারতের মালদা জেলাতেও ভীষণ জনপ্রিয়। এর নাম রসকদম্ব হলেও এই মিষ্টিতে কোনো রস নেই। রসকদম্ব এবং এর পাশাপাশি সাবিত্রী নামক আরেকটি মিষ্টি সারাদেশে মেহেরপুর জেলার পরিচায়ক হয়ে উঠেছে।
ইতিহাস
রসকদম্বের উৎপত্তি মূলত রাজশাহী অঞ্চলে। এছাড়াও এটি চাপাইনবাবগঞ্জ জেলা এবং ভারতের মালদা জেলায়ও বেশ জনপ্রিয়। রসকদম্বের একটি নতুন সংস্করণ অর্থাৎ মেহেরপুরের রসকদম্বের উদ্ভাবিত হয় ব্রিটিশ রাজত্ব চলাকালীন ১৮৬১ সালে। অবিভক্ত ভারতের মেহেরপুরের কারিগররা রসকদম্ব মিষ্টিতে রসগোল্লার পুর দেওয়া শুরু করেন যার ফলে নতুন ঘরানার এই রসকদম্বের উৎপত্তি হয়। প্রায় দেড় শতাধিক বছর পূর্বে ১৮৬১ সালে ব্রিটিশ রাজত্বকালে মেহেরপুর শহরের জনৈক বাসুদেব, রসকদম্ব নামক এ মিষ্টি তৈরি করেন। খড়, টালি ও টিন দিয়ে নির্মিত তাঁর বাড়ির একাংশে মিষ্টির দোকানে তৈরি করেন এ মিষ্টি। সে অঞ্চলের জমিদার সুরেন বোসের জমিদার বাড়ির সিংহ ফটকের সামনে অবস্থিত ছিল বাসুদেবের সাবিত্রী এবং রসকদম্বের দোকান। জমিদার বাড়ির অতিথিদের সাবিত্রী আর রসকদম্ব দিয়ে আপ্যায়ন করা হতো। বর্তমানে ভারতের মালদা জেলায় যে ধরনের রসকদম্ব প্রচলিত তা মূলত এই মেহেরপুর ঘরানার রসকদম্ব।
প্রস্তুতপ্রণালী
প্রথমে ছানা দিয়ে মাঝারি থেকে ছোট আকারের রসগোল্লা অর্থাৎ ছোট ছোট বল তৈরী করা হয়। তারপর এই রসগোল্লা থেকে বাড়তি রস ঝেড়ে ফেলা হয়। তারপর রসগোল্লাকে গুঁড়ো খোয়া ক্ষীরের আস্তরণে ঢেকে ফেলা হয়। সব শেষে মাঝারি রকমের ভাজা পোস্ত বা চিনির দানা দিয়ে একটি প্রলেপ দিয়ে মিষ্টিটাকে কদম ফুলের মত দেখতে করা হয়।
ইরাওয়ান ব্রহ্মা মন্দির, ব্যাংকক
ইরাওয়ান মঠ বা থাও মহা ফ্রম মঠ (থাই: ศาลท้าวมหาพรหม; RTGS: San Thao Maha Phrom; 'ভগবান মহা ব্রহ্মার মন্দির') সৃষ্টির দেবতা ব্রহ্মাকে উৎসর্গকৃত একটি মন্দির। এটি থাইল্যান্ডের ব্যাংককে অবস্থিত। সরকারী মালিকানাধীন ইরাওয়ান হোটেলের অংশ হিসাবে ১৯৫৬ সালে ইরাওয়ান মন্দিরটি নির্মিত হয়েছিল। বিভিন্ন অনুষ্ঠানে থাইরা এখানে থাই নৃত্য প্রদর্শন করে। এই মন্দিরে ব্রহ্মা, লক্ষ্মী, নারায়ণ, গণেশ, গরুড়ের ও মূর্তি রয়েছে। মূর্তিগুলো ব্রোঞ্চ দ্বারা নির্মিত।
অবস্থান
থাম্ব|স্কাইট্রাইন থেকে ইরাওয়ান মন্দির এই মন্দিরটি পাথুম ওয়ান জেলার লুম্ফিনি উপজেলার রাতছাপ্রাসং এ গ্র্যান্ড হিয়াত এরাবন হোটেলের কাছে রাতছাদাম্রি রোডের মোড়ে অবস্থিত। এর কাছে বিটিএস স্কাইট্রেনের চিট লোম স্টেশন রয়েছে। এই অঞ্চলে গেইসর্ন, সেন্ট্রাল ওয়ার্ড এবং আমরিন প্লাজা সহ অনেক শপিং মল রয়েছে।
এই এলাকায় অন্যপাঁচটি হিন্দু মন্দির র‍য়েছে। এই মন্দিরগুলি হিন্দু দেবদেবী লক্ষ্মী (Phra Laksami), ত্রিমূর্তি (Phra Trimurati), গণেশ (Phra Khanet), ইন্দ্র(ফ্রাইন), গরুড় নারায়ণ ( গরুড় এর উপর নারায়ণ) (Phra Narai Song Suban) কে উৎসর্গকৃত।
ইতিহাস
থাম্ব|প্রার্থনা করছে মানুষ (২০১৮) থাই সরকার নিজের টাকায় এরাবান হোটেল তৈরি শুরু করেছিল। ধারাবাহিক দুর্ঘটনায় অনেক শ্রমিকরা আহত ও বিল্ডিংয়ের জন্য ইতালীয় মার্বেল ভর্তি একটি জাহাজের মালামালও ক্ষতিগ্রস্থ হয়। এ কারণে হোটেল নির্মাণে দেরি হয়েছিল ও নির্মাণ খরচ বেড়ে যায়। এই রাচাপসং ক্ষেত্রটি একসময় অপরাধীদের আড্ডা হয়ে ওঠে। এক জ্যোতিষী নেতিবাচক প্রভাব দূর করতে মন্দির নির্মাণের পরামর্শ দেন। ১৯৫৬ সালে থাই সরকার সেই পরামর্শ মত এই মন্দির নির্মাণ করে।
১৯৫৬ সালের ৯ নভেম্বর ব্রহ্মার মূর্তিটি চারুকলা বিভাগ দ্বারা নকশা করে স্থাপন করা হয়। এরপর হোটেলের নির্মাণ কোনো অঘটন ছাড়া চলতে থাকে। ১৯৮৭ সালে হোটেলটি ভেঙে ফেলা হয় এবং গ্র্যান্ড হিয়াত এয়াবান হোটেলের জন্য এটি ব্যবহার করা হয়।
২০০৬ সালে মন্দিরে ভাঙচুর
২০০৬ সালের ২১ মার্চ প্রায় দুপুর ১ টায় থানাকরন পাকদীপল নামে এক লোক হাতুড়ি দিয়ে ব্রহ্মার মূর্তিটি ভেঙে ফেলে। ক্ষিপ্ত জনগণের গণধোলাই এ সে মারা যায়। দুইজন রাস্তার সুইপার  অভিযুক্ত ও গ্রেফতার  হয়।  প্রত্যক্ষদর্শীদের মতে পাকদীপল মূর্তিটির কাছে দাঁড়িয়ে ছিল। সে ব্রহ্মার মূর্তিটি বড় হাতুড়ি দিয়ে টুকরো টুকরো করে ভেঙ্গে দিয়েছিল। এতে মূর্তিটির চার মাথা, শরীর, ছয় হাত ও অস্ত্র ক্ষতিগ্রস্ত হয়।  শুধুমাত্র মূর্তির কোল ও পা অক্ষত  ছিল।
পাকদীপোলের ময়নাতদন্তে তার শরীরের পিছনে ও বাহুতে আরবিতে উলকি খুঁজে পায়। এগুলি দেখে পুলিশ তদন্ত করে এই হামলার কোন ধর্মীয় উদ্দেশ্য ছিল কিনা এবং ইসলামি সন্ত্রাসবাদ এর সাথে সম্পর্কযুক্ত কিনা। অপরাধীর বাবা সাঈদ পাকদীপল বলেন, তার ছেলে মনস্তাত্ত্বিক সমস্যাগুলির জন্য চিকিৎসা করাছিল এবং মানসিক অসুস্থতা এই আক্রমণের কারণ ছিল।  তিনি  "overreaction" হিসেবে তার পুত্র মারাত্মক কাজকে বর্ণনা করেন। সে দ্য নেশন (থাইল্যান্ড) সংবাদপত্রকে বলেন, "এ রকম কিছু করা ভাল লোকেদের কাজ নয়, যারা ব্রহ্মকে প্রকৃত বিশ্বাস করে।হত্যা একটি অনৈতিক কাজ এবং লোকেরা যা করেছিল তা  নৈতিক ছিল না।
এ ঘটনার থাই প্রধানমন্ত্রী থাকসিন শিনওয়াত্রা মন্দির পরিদর্শন করেন। তিনি ব্রহ্মার ভগ্ন মূর্তিকে শ্রদ্ধা জানান।  একটি সাদা কাপড় মূর্তির সামনে ঝুলিয়ে দেয়া হয়। সরকার পরে এই মন্দিরটিকে জনগনের কাছে ফিরিয়ে দেয়  যাতে উপাসকরা  ব্রম্মার ভাঙ্গা মূর্তিকে  সম্মান জানাতে পারে।   পরের দিন একটি সমাবেশে সরকারের সমালোচনা করে সৈন্দি লিম্বংকুল অভিযোগ করেন যে ব্রহ্মার মূর্তির ধ্বংস করে কালো জাদুর মাধ্যমে  রাজনৈতিক ক্ষমতা বজায় রাখার জন্য প্রধানমন্ত্রীর এটি একটি চক্রান্ত ছিল।  থানকরনের বাবা এ দাবি প্রত্যাখ্যান করে দ্য নেশনকে  বলেন যে, লিম্বংংকুল হল আমার দেখা সবচেয়ে বড় মিথ্যাবাদী।"
২০০৬ সালের ২১ মে স্থানীয় সময় ১১:৩৯ তে মন্দিরে একটি নতুন ব্রহ্মা মূর্তি স্থাপন করা হয়। সে মুহূর্তে সূর্য সরাসরি উপরে ছিল। ধর্ম বিষয়ক বিভাগ এবং মহাব্রহ্মা ফাউন্ডেশনের কর্মকর্তারা জানান যে এটি মূল মূর্তির  সাথে স্বর্ণ, ব্রোঞ্জ ও অন্যান্য বহুমূল্য ধাতুর মিশ্রণের  প্লাস্টার দিয়ে তৈরি করা হয়েছিল। এই ধাতুগুলি দিয়ে সম্পূর্ণরূপে তৈরি আরেকটি  মূর্তি একই ছাঁচে ঢুকিয়ে বানানো হয় এবং জাতীয় যাদুঘরে রাখা হয়।
বোমা হামলা
২০১৫ সালের ৭ আগস্ট ১৮:৫৫ স্থানীয় সময়ে বোমা বিস্ফোরণ ঘটে। একটি ব্যাকপ্যাকের ভিতরে সাদা কাপড়ে মোড়ানো একটি বিস্ফোরক যন্ত্র থেকে এই বিস্ফোরণ হয়। এই যন্ত্রটি তিন কিলোগ্রাম টিএনটি দিয়ে তৈরি মেটাল পাইপে স্টাফ করা ছিল ।এতে ২0 জন নিহত ও ১২৫ জন আহত হয়।      বোম ডিসপোজাল  ইউনিট দুটি সন্দেহজনক বস্তু চেক করেছিল। কিন্তু অন্য কোন বোমা পাওয়া যায় নি।  আইএইচএস জেনের (IHS Jane's) একজন বিশ্লেষক অনুমান করেছিলেন যে, প্যান-তুর্কিক বা তুর্কি অতি-জাতীয়তাবাদী সংগঠন গ্রে উলফস(Grey Wolves) এই ঘটনা ঘটিয়েছে।   থাইল্যান্ড  উইঘুরদের তুরস্কে যেতে না দিয়ে তাদের চীনে ফেরত পাঠিয়েছিল।উইঘুর মুসলিম সন্ত্রাসীরা এর প্রতিশোধ নেওয়ার জন্য এই হামলা চালিয়েছিল।
মেটাল রেলিংয়ের পাশে মন্দিরে বোমা হামলা করা হয়েছিল। মূর্তি সামান্য ক্ষতিগ্রস্ত হয়েছিল।  দুদিনের মধ্যেই  মন্দিরের  মেরামত করা হয় এবং মন্দিরটি পুনরায় খুলে দেয়া হয়।  মন্দির দ্রুতগতিতে পুনরায় চালু হওয়ার জন্য সরকার অনেকের প্রশংসা পায়। কিন্তু অনেকে সরকারের  সমালোচনা ও করে।   তদন্তে সরকারের  ধীরগতি  সমালোচিত  হয়। অনেকে এর মধ্যে সরকারের নিজ স্বার্থ  আছে বলে সমালোচনা করে।
ধূপ ও মোমবাতির উপর নিষেধাজ্ঞা
স্বাস্থ্য ও পরিবেশগত কারণে ২০২০ সালের মার্চ থেকে ধূপ ও মোমবাতিকে আর মন্দিরে জ্বালানোর অনুমতি দেওয়া হয়নি।
কবি-কাহিনী
কবি-কাহিনী (কবিকাহিনী) হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি তাঁর ষোল বছর বয়সে ৫৩-টি পৃষ্ঠায় ১৮৭৮ সালে প্রকাশিত হয়।   "বনফুল" কাব্যগ্রন্থটি পূর্ববর্তী হলেও, "কবি-কাহিনী"-ই তাঁর প্রথম মুদ্রিত গ্রন্থ।  এর কবিতাগুলি "ভারতী" সাহিত্য পত্রিকায় ধারাবাহিক ভাবে প্রকাশিত হয়। এতে বিহারীলাল চক্রবর্তীর  প্রভাব সুস্পষ্ট ভাবে পরিলক্ষিত হয়। রবীন্দ্রনাথের বন্ধু প্রবোধচন্দ্র ঘোষ হলেন গ্রন্থটির প্রকাশক।
ইলুহার নদী
ইলুহার নদী বাংলাদেশের বরিশাল জেলা দিয়ে প্রবাহিত একটি নদী। নদীটির দৈর্ঘ্য ৭ কিলোমিটার।
প্রবাহ
ইলুহার নদীর উৎপত্তি বেলুয়া নদীর বাম তীর থেকে। নদীটি স্বরূপকাঠি নদীতে সাথে পতিত হয়েছে।
নিউ জার্সি রুট ১৫৫
রুট ১৫৫ ছিল নিউ জার্সির বুর্লিংটন কাউন্টির পালমিরা এলাকার একটি ছোট রাজ্য মহাসড়ক। রাস্তাটি টেকনি-পালমিরা ব্রিজ ফেরিঘাট থেকে শুরু করে ইউএস রুট ১৩০ পর্যন্ত বিস্তৃত। টেকনি-পালমিরা ব্রিজ হবার পূর্ব পর্যন্ত এটি এনজে ৭৩ এর অংশ ছিল। ১৯২৭ সালের নামকরণে রুট এস৪১এন নামে রাস্তাটি তৈরী করা হয়। পরবর্তিতে বুর্লিংটন কাউন্টির কাউন্টি রুট ৬০৭ নামে পুনরায় নামকরণ করা হয়।
রাস্তার বিবরণ
নিউ জার্সি রুট ১৫৫ টেকনি-পালমিরা ব্রিজের একটু উত্তরদিকে পালমিরা ফেরিঘাট থেকে শুরু হয়। রাস্তাটি পূর্বদিকে চিনামিন্সন অ্যাভিনিউয়ের দিকে বিস্তৃত যাত্রাপথে পালমিরা শহরতলী এবং কিছু স্থানীয় রাস্তা অতিক্রম করে। কিছু পথ এনজে ৭৩ এর সাথে সমান্তরালে চলে, পালমিরায় ব্রড স্ট্রিট (কাউন্টি রুট ৫৪৩) অতিক্রম করে। রাস্তাটি পালমিরা শহরতলীতে পূর্ব দক্ষিণ-পূর্ব দিকে চিনামিন্সন অ্যাভিনিউ বরাবর অগ্রসর হয়। শহরতলী ছেড়ে এনজে ১৫৫ চিনামিন্সন পৌরসভার দিকে চলে যায়, এবং ইউএস রুট ১৩০(চিনামিন্সনের চারলেন বিশিষ্ট একমাত্র মহাসড়ক) এ গিয়ে মিলিত হয়।
ইতিহাস
আসলে পালমিরা এলাকার চিনামিন্সন অ্যাভিনিউ নিউ জার্সি স্টেট হাইওয়ে রুট ২ এর অংশ ছিল, যা কিনা ১৯২২ সালে নামকরণ করা হয়, এবং আসল নিউ জার্সি মহাসড়ক ব্যবস্থার অংশ। পাচ বছর পর, মহাসড়ক ব্যবস্থা নতুন করে ডিজাইনের সময়১৯২৭ নিউ জার্সি মহাসড়ক ব্যবস্থা পুন:নামকরণ এবং       ১৯৪১ সালে স্টেট হাইওয়ে রুট এস-৪১, যা কিনা বর্তমানে নিউ জার্সি রুট ৭৩। ১৯৫৩ নিউ জার্সি মহাসড়ক ব্যবস্থা পুন:নামকরণের পূর্ব পর্যন্ত রাস্তাটির নাম অবিকৃত অবস্থায় ছিল।আত:পর পুন:নামকরণের ফলে  এটি এনজে ১৫৫ নাম ধারণ করে। এনজে ১৫৫ এর বাকি অংশকে বুর্লিংটন কাউন্টির দিকে ঘুরিয়ে দেয়া হয়, যা  কাউন্টি রুট ৬০৭ এ যুক্ত হয়।
মূখ্য অংশবিশেষ
পুরো রাস্তাটি ছিল বুর্লিংটন কাউন্টিতে।
গোবর্ধন গিরি
alt=|থাম্ব|গোবর্ধন গিরি মথুরা থেকে ৩০ কিমি দূরে গোবর্ধন পর্বত অবস্থিত ।
কাহিনী
ইন্দ্রের কোপ থেকে রক্ষা করার জন্য ভগবান শ্রীকৃষ্ণ স্বয়ং কড়ে আঙুলে গোবর্ধন পাহাড়কে ধারণ করেছিলেন। গিরি গোবর্ধন স্বয়ং ভগবান শ্রীকৃষ্ণের একটি স্বরূপ । কথিত আছে কেবল ব্রজ বাসী ( বৃন্দাবনের স্থায়ী বাসিন্দা ) রাই এই পর্বতে উঠতে পারেন। বাকীরা পারেন না। এই পর্বতকে অনেকে পরিক্রমা করেন।
অন্যান্য
alt=|থাম্ব|কুসুম সরোবর
গোবর্ধন পর্বতের পবিত্র স্থানগুলির মধ্যে -
সাকিতারা (এখানে ভরতপুর রাজ পরিবারের সদস্যদের স্মৃতিতে নির্মিত হয়েছে অনেকগুলি সুদৃশ্য ছত্রি। এর মধ্যে রাজা সুরজমল এবং বলদেবের ছত্রি সবচেয়ে সুন্দর।)
পূজা ও উৎসব
alt=|থাম্ব|326x326পিক্সেল|ভগবান শ্রীকৃষ্ণের কড়ে আঙুলে গোবর্ধন পাহাড়কে ধারণ alt=|থাম্ব|200x200পিক্সেল|গোবর্ধন মন্দির ভগবানের লীলাকে স্মরণ করে আজও ভক্ত বৃন্দরা গিরি গোবর্ধনের পূজা করেন। সাথে হয় অন্নকূট উৎসব । ভগবানের অসীম ক্ষমতা। যিনি বিশ্ব ব্রহ্মাণ্ড ধারণ করে আছেন, তার পক্ষে একটি পর্বত তৃন সমান ।
অ্যাক্রোলেপিয়া রিজেক্টা
অ্যাক্রোলেপিয়া রিজেক্টা হল অ্যাক্রোলেপিডি পরিবারের একটি মথ। ১৯২২ সালে এডওয়ার্ড মেরিক এটি বর্ণনা করেছিলেন। এটি চীনে পাওয়া যায়।
ডোমিনিক কালভার্ট-লুইন
ডোমিনিক নাথানিয়েল কালভার্ট-লুইন (Dominic Calvert-Lewin; জন্ম: ১৬ মার্চ ১৯৯৭; ডোমিনিক কালভার্ট-লুইন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব এভার্টন এবং ইংল্যান্ড জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং বাম পার্শ্বীয় খেলোয়াড় হিসেবে খেলে থাকেন।
২০০৫–০৬ মৌসুমে, মাত্র ৮ বছর বয়সে, ইংরেজ ফুটবল ক্লাব শেফিল্ড ইউনাইটেড যুব পর্যায়ের হয়ে খেলার মাধ্যমে কালভার্ট-লুইন ফুটবল জগতে প্রবেশ করেছেন এবং এই ক্লাবের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, ইংরেজ ক্লাব শেফিল্ড ইউনাইটেডের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি প্রায় ৩ মৌসুম অতিবাহিত করেছেন; শেফিল্ড ইউনাইটেডের হয়ে তিনি ১১ ম্যাচে অংশগ্রহণ করেছেন। অতঃপর স্টেলিব্রিজ সেল্টিক এবং নর্দ্যাম্পটন টাউনের মতো ক্লাবের হয়ে ধারে খেলেছেন। ২০১৬–১৭ মৌসুমে, তিনি ১.৫ মিলিয়ন ইউরোর বিনিময়ে শেফিল্ড ইউনাইটেড হতে ইংরেজ ক্লাব এভার্টনে যোগদান করেছেন।
২০১৬ সালে, কালভার্ট-লুইন ইংল্যান্ড অনূর্ধ্ব-২০ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন, বয়সভিত্তিক দলের হয়ে তিনি সর্বমোট ৩১ ম্যাচে ১৩টি গোল করেছিলেন। প্রায় ৪ বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২০ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৫-এর অধিক ম্যাচে ২-এর অধিক গোল করেছেন।
ব্যক্তিগতভাবে, কালভার্ট-লুইন বেশ কিছু পুরস্কার জয়লাভ করেছেন, যার মধ্যে ২০১৮ সালে বর্ষসেরা ইংল্যান্ড অনূর্ধ্ব-২০ খেলোয়াড় পুরস্কার জয় অন্যতম। দলগতভাবে, কালভার্ট-লুইন এপর্যন্ত ১টি শিরোপা জয়লাভ করেছেন, যা হচ্ছে ২০১৭ ফিফা অনূর্ধ্ব-২০ বিশ্বকাপ।
প্রারম্ভিক জীবন
ডোমিনিক নাথানিয়েল কালভার্ট-লুইন ১৯৯৭ সালের ১৬ই মার্চ তারিখে ইংল্যান্ডের শেফিল্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কালভার্ট-লুইন ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৬ সালের ১লা সেপ্টেম্বর তারিখে তিনি এক প্রীতি ম্যাচে ব্রাজিল অনূর্ধ্ব-২০ দলের বিরুদ্ধে ম্যাচে ইংল্যান্ড অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি ইংল্যান্ড অনূর্ধ্ব-২০ দলের হয়ে ২০১৭ ফিফা অনূর্ধ্ব-২০ বিশ্বকাপের শিরোপা জয়লাভ করেছেন, উক্ত প্রতিযোগিতার ফাইনালে তার দল ভেনেজুয়েলা অনূর্ধ্ব-২০ দলকে ১–০ গোলের ব্যবধানে পরাজিত করে উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। ইংল্যান্ডের বয়সভিত্তিক দলের হয়ে তিনি প্রায় ৪ বছরে ৩১ ম্যাচে অংশগ্রহণ করে ১৪টি গোল এবং ১টি শিরোপা জয়লাভ করেছেন। তিনি ২০১৬ সালের ৪ঠা সেপ্টেম্বর তারিখে অনুষ্ঠিত এক প্রীতি ম্যাচে ব্রাজিল অনূর্ধ্ব-২০ দলের বিরুদ্ধে ম্যাচে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।
২০২০ সালের ৮ই অক্টোবর তারিখে, মাত্র ২৩ বছর ৬ মাস ২৩ দিন বয়সে, ডান পায়ে ফুটবল খেলায় পারদর্শী কালভার্ট-লুইন ওয়েলসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। উক্ত ম্যাচের শুরুর একাদশেই তিনি অন্তর্ভুক্ত ছিলেন; ম্যাচে তিনি ৯ নম্বর জার্সি পরিধান করে একজন কেন্দ্রীয় আক্রমণভাগের খেলোয়াড় হিসেবে খেলেছেন। ম্যাচটি ইংল্যান্ড ৩–০ গোলের ব্যবধানে জয়লাভ করেছিল। অভিষেক ম্যাচেই তিনি ইংল্যান্ডের জার্সি গায়ে প্রথম গোলটি করেন; উক্ত ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ইংল্যান্ডের হয়ে অভিষেকের বছরে কালভার্ট-লুইন সর্বমোট ৫ ম্যাচে ২টি গোল করেছেন।
সুখেন ভট্টাচার্য
কমরেড সুখেন ভট্টাচার্য (১৯২৮- ২৪ এপ্রিল, ১৯৫০) একজন ব্রিটিশ বিরোধী স্বাধীনতা আন্দোলনের কর্মী ও বাংলাদেশের সাম্যবাদী আন্দোলনের শহীদ। সুখেন ভট্টাচার্য ভিয়েতনাম দিবসে ময়মনসিংহে প্রচণ্ড ছাত্র আন্দোলন গড়ে তুলেছিলেন। বয়সের তুলনায় বেশ গম্ভীর ও স্বল্পভাষী ছিলেন।
অনশন আন্দোলন
সুখেন ভট্টাচার্য রাজশাহী সেন্ট্রাল জেলের খাপরা ওয়ার্ডে বন্দী থাকাকালীন অনশন ধর্মঘট করছিলেন আরো ছয় জন কমিউনিস্ট নেতা কর্মীর সাথে। তাদের টানা অনশনের ফলে দাবী দাওয়া কিছু পরিমানে মেনে নিতে বাধ্য হয় কারা কর্তৃপক্ষ। কমিউনিস্ট নেতৃবৃন্দকে আলাদা কনডেমড সেলে পাঠানোর চেষ্টা হলে তার বিরোধিতা করেন বিজন সেন ও অন্যান্যরা।
মৃত্যু
২৪ এপ্রিল, ১৯৫০ তারিখে জেলার এডোয়ার্ড বিলে'র আদেশে বিনা প্ররোচনায় নিরস্ত্র বন্দীদের ওপর পুলিশ গুলি চালায়। অনেকের সাথে গুলিতে মৃত্যু ঘটে বিপ্লবী সুখেন ভট্টাচার্যের। নিহত বাকি কমিউনিস্ট নেতারা ছিলেন, দেলোয়ার হোসেন, হানিফ সেখ, সুধীর ধর, আনোয়ার হোসেন (শহীদ), বিজন সেন ও কম্পরাম সিং।
ধামরাই সরকারি কলেজ
ধামরাই সরকারি কলেজ বাংলাদেশের ঢাকা জেলার ধামরাই উপজেলায় অবস্থিত একটি উচ্চশিক্ষা প্রতিষ্ঠান। কলেজের বর্তমান অধ্যক্ষ অধ্যাপক ড মো.সেলিম মিয়া ও উপধ্যক্ষ অধ্যাপক শঙ্কর চন্দ্র শাহা ।
শিক্ষক ও শিক্ষার্থী
কলেজে মোট দায়িত্বপ্রাপ্ত শিক্ষক আছেন ৪৭ জন। তার মধ্যে একজন প্রফেসর, ১১ জন এসোসিয়েট প্রফেসর উপধ্যক্ষ সহ। ১৩ জন এসিস্ট্যান্ট প্রফেসর, এবং ২২ জন লেকচারার।
কলেজে মোট শিক্ষার্থীর সংখ্যা ৫২৩৮ জন। তার মধ্যে,
বহেরাতলা দক্ষিণ ইউনিয়ন
বহেরাতলা দক্ষিণ ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২৪টি গ্রাম নিয়ে গঠিত। বহেরাতলা দক্ষিণ ইউনিয়নের উপর দিয়ে আড়িয়াল খাঁ নদী প্রবাহিত হয়েছে।
ভৌগোলিক উপাত্ত
বহেরাতলা দক্ষিণ ইউনিয়নের মোট আয়তন ২,৩০৮ একর বা ৯.৩৪ বর্গ কিলোমিটার। গ্রামের সংখ্যা ২৪টি। ঘরবাড়ির সংখ্যা ১,৮৬৪টি।
সুধীর ধওয়ালে
সুধীর ধওয়ালে ভারতীয় কর্মী, অভিনেতা ও দ্বি-মাসিক মারাঠি পত্রিকা বিদ্রোহীর প্রকাশক।  তিনি রিপাবলিকান প্যান্থারস প্রতিষ্ঠানের প্রতিষ্ঠাতাও।
বহেরাতলা দক্ষিণ ইউনিয়ন
ভৌগোলিক উপাত্ত
এ ইউনিয়নে হাট-বাজার রয়েছে ২টি। মসজিদের সংখ্যা ২১টি এবং মন্দিরের সংখ্যা ২টি।
সুধীর ধওয়ালে
ব্যক্তিগত জীবন
সুধীর ইন্দোরার একটি পরিবারে জন্মগ্রহণ করেছিলেন, নাগপুরের একটি বস্তি সম্প্রদায়।
অ্যাক্টিভিজম
তিনি তফসিলি জাতি ও তফসিলী উপজাতি (অত্যাচার প্রতিরোধ) আইন, ১৯৮৯ এর কার্যকর প্রয়োগের জন্য প্রচার চালিয়ে গেছেন। বিশেষত তিনি মুম্বইয়ের ঘাটকোপার রামাবাই নগর দলিত হত্যাকান্ডের মতো হিংসাত্মক ঘটনায় দলিতদের পক্ষ গ্রহণ করেছিলেন (১৯৯৭), খেরলানজি গণহত্যা, রোহিদাস টুপে হত্যা, বাবন মিসাল হত্যা, মনোরমা কম্বলে গণধর্ষণ এবং নাগপুতে হত্যা মামলা এবং সাহেবরাও জন্ধলে হত্যা। তাঁর সম্পাদকীয়, সাংবাদিকতা ও মঞ্চ কাজের মাধ্যমে তিনি এই যুগে দলিতদের দুর্দশার উপর জোর দেওয়ার চেষ্টা করেছিলেন কারণ কেউ কেউ দাবি করেন যে তাঁর কোনও সাপোর্ট নেই, নকশালরাও তাঁকে কম সমর্থন করে। তারা দাবি করেন যে তিনি গণতন্ত্রের মতবাদে বিশ্বাসী ছিলেন এবং তাই তিনি কোনও সশস্ত্র সংগ্রামে অংশ নেওয়ার পরিবর্তে একজন কর্মীর ভূমিকা নিয়েছিলেন। তাঁর তহবিলে তাঁর সহকর্মী এবং অনুগামীরা দান করতে এবং যাদের তিনি সাহায্য করতেন তারাও দান করত বলে দাবি করা হয়। তার স্ত্রী বিয়ের আগে নারীর অধিকারের জন্য একজন কর্মী ছিলেন এবং পরবর্তী সময়ে তিনি সক্রিয়তাবাদ অনুসরণ করার সময় তাদের পরিবারকে সমর্থন করার জন্য নার্সিংয়ের দায়িত্ব গ্রহণ করেছিলেন।
বহেরাতলা দক্ষিণ ইউনিয়ন
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বহেরাতলা দক্ষিণ ইউনিয়নের ১,৮৬৪টি পরিবারে মোট জনসংখ্যা ৮,৯৯৫ জন এবং প্রতি বর্গ কিলোমিটারে ৯৬৩ জন লোক বাস করে। এদের মধ্যে ৪,২৮১ জন পুরুষ ও ৪,৭১৪ জন মহিলা এবং লিঙ্গ অনুপাত ৯১। মুসলিম ধর্মালম্বী ৮,৭৭৩ জন ও হিন্দু ধর্মালম্বী ২২২ জন।
সুধীর ধওয়ালে
অ্যাক্টিভিজম
২০০২ সালের গুজরাটের দাঙ্গার পরে তিনি তাঁর বিদ্রোহি নামক ম্যাগাজিন চালু করেছিলেন।   ২০০৬ সালে খায়রলানজি হত্যাযজ্ঞের পরে তিনি রামাবাই নগর-খায়রলানজি হাত্যকান্দ বিরোদ্ধি সংগ্রাম সমিতি শুরু করেছিলেন।
বহেরাতলা দক্ষিণ ইউনিয়ন
শিক্ষা
২০১১ সালের হিসেব অনুযায়ী বহেরাতলা দক্ষিণ ইউনিয়নের সাক্ষরতার হার ৩৭.৮% (পুরুষ ৩৭.৭%, মহিলা ৩৮.০%)। এ ইউনিয়নে ১ট কলেজ, ৩টি মাদ্রাসা, ২টি মাধ্যমিক বিদ্যালয়, ৪টি সরকারি প্রাথমিক রয়েছে এবং ৪টি বেসরকারি প্রাথমিক রয়েছে।
সুধীর ধওয়ালে
অ্যাক্টিভিজম
তিনি ২০০৭
সাল৬ই্ডিসেম্বর বর ভারতে বর্ণপ্রথা বিলোপের জন্য গঠিত রিপাবলিকান প্যান্থার ীয়য়া আনতাচি চালওয়ালের প্রতিষ্ঠাতা সদস্য, মূলত মহারাষ্ট্রে ৭২tra সালে দলিত বিক্ষোভের বিরুদ্ধে রাষ্ট্রীয় পদক্ষেপের প্রতিক্রিয়া হিসাবে।
গ্রেপ্তার এবং বিতর্ক
২ রা জানুয়ারী, ২০১১, মুম্বাই যাওয়ার ট্রেনে চড়ার সময় তাকে গনদিয়া পুলিশের একটি দল এবং এটিএসের নাগপুর বিভাগ থেকে একটি দল গ্রেপ্তার করেছিল ওয়ার্ডা রেলওয়ে স্টেশন থেকে। তাকে গন্ডিয়ায় নিয়ে যাওয়া হয় এবং একটি স্থানীয় আদালতে হাজির করা হয় ।তাাঁকে পুলিশের হেফাজতে ১২ জানুয়ারী ২০১১ অবধি রাখা হয়। পরবর্তীকালে, তার বিরুদ্ধে ভারতীয় দণ্ডবিধির ১২১ ধারা অনুযায়ী রাষ্ট্রের বিরুদ্ধে যুদ্ধ চালানোর জন্য মামলা করা হয়েছিল এবং রাষ্ট্রদ্রোহিতার অভিযোগে ( sec ১২৪) অভিযুক্ত করা হয়েছিল এবং বেআইনি ক্রিয়াকলাপ প্রতিরোধ আইন (ইউএপিএ) এর ১৭, ২০ এবং ৩৯ ধারায় মামলা করা হয়েছিল। এটি ধাওয়ালকে মানবাধিকার বিরোধের কেন্দ্রবিন্দুতে রেখেছিল।
তার গ্রেপ্তারের কারণে বিতর্কিত:
নকশাল আন্দোলন এবং সামাজিক কর্মকাণ্ডের সাথে কথিত কিন্তু অপ্রমাণিত সংযোগের কারণে ছত্তিশগড় থেকে ডঃ বিনায়ক সেনের অনুভূত অত্যাচারের সাথে সমান্তরালে মনোনিবেশ করছেন নেতাকর্মীরা ও মিডিয়া।
ধাওলে ভীম কোরেগাঁও যুদ্ধের দুই শততম বার্ষিকী স্মরণে ৩১শে ডিসেম্বর ২০১৭ এ এলগার পরিষদকে সহ-সংগঠিত করেছিলেন। ঘটনাটি সহিংস সংঘর্ষের পরে । জবাবে, রাজ্য সরকার দাঙ্গা তদন্তের জন্য অবসরপ্রাপ্ত বিচারকের নেতৃত্বে একটি তদন্ত কমিশন গঠন করেছিল। ধাওয়াল ও সহকর্মীরা কমিশনের সামনে সাক্ষ্য-প্রমাণ সংগ্রহ করতে গিয়েছিলেন।
৬ ই জুন ২০১৮তে একটি যৌথ অভিযানে তাকে পুনে পুলিশ গ্রেপ্তার করেছিল।এতে সুরেন্দ্র গ্যাডলিং, শোমা সেন, মহেশ রাউত এবং রোনার উইলসন -সহ আরও চারজনকে গ্রেপ্তার করা হয়েছিল। তাদের বিরুদ্ধে মাওবাদীদের যোগসূত্র থাকার অভিযোগ করা হয়েছিল এবং বেআইনি কার্যকলাপ প্রতিরোধ আইন (ইউএপিএ) এর আওতায় অভিযুক্ত করা হয়েছিল।
তথ্যসূত্র
Sudhir Dhawale
তিস্তা নদী (দ্ব্যর্থতা নিরসন)
তিস্তা নদী দ্বারা সাধারণত নিচের ২টি নদীকে বোঝায়।
নদী
সুরেন্দ্রনাথ দাশগুপ্ত
সুরেন্দ্রনাথ দাশগুপ্ত (১৮ অক্টোবর ১৮৮৭ – ১৮ ডিসেম্বর ১৯৫২) ছিলেন একজন ভারতীয় বাঙালি সংস্কৃত পণ্ডিত ও দার্শনিক।
জন্ম ও শিক্ষা জীবন
সুরেন্দ্রনাথ দাশগুপ্তর জন্ম ১৮৮৭ খ্রিস্টাব্দের ১৮ই অক্টোবর বৃটিশ ভারতের অধুনা বাংলাদেশের কুষ্টিয়া জেলার এক বৈদ্য পরিবারে। জন্মদিনটি ছিল বাংলা আশ্বিন মাসের শুক্লা দশমী তিথি অর্থাৎ শারদোৎসবের বিজয়া দশমী বা দশেরার দিন। তার পৈতৃক নিবাস ছিল তৎকালীন  বাংলাদেশেরই  বরিশাল জেলার গৈলা গ্রামে। পিতা কালীপ্রসন্ন দাশগুপ্তর আর্থিক অবস্থা সচ্ছল ছিল না। কিন্তু শৈশবেই  সুরেন্দ্রনাথের স্মৃতিশক্তি ছিল প্রবল। দুই-তিন বৎসর বয়সে তার অক্ষর পরিচয়ের পূর্বেই রামায়ণ মুখে মুখে আবৃত্তি করার অস্বাভাবিক ক্ষমতা তার মধ্যে দেখা যায়। পাঁচ থেকে সাত বৎসর বয়সে তিনি বিভিন্ন সভায় প্রশ্নোত্তরের মাধ্যমে ভারতীয় দর্শনের বিভিন্ন দিক ও তৎকালীন সমসাময়িক বহু ঘটনার বিষয়  অনায়াসে বলতে পারতেন। তাই অনেকে তাকে 'খোকা ভগবান' বলতেন। পিতা ডায়মণ্ডহারবারে বদলি হলে নয়-দশ বৎসর বয়সে তিনি 'বৃত্রসংহারে'র অনুকরণে রামায়ণের চারটি সর্গ রচনা করেন। কৃষ্ণনগর স্কুল থেকে প্রথম বিভাগে এন্ট্রান্স পাশ করেন এবং গৈলায় গিয়ে টোলে ভরতি হন। সেখানে পঞ্জি ও টীকা-সহ দুরূহ কলাপ ব্যাকরণ নিজে অধ্যয়ণের সঙ্গে অন্য ছাত্রদের পড়ান। পরে কৃষ্ণনগরের ফিরে এফ.এ পাশ করেন এবং এই সময়ে তিনি 'তিলোত্তমাসম্ভব কাব্য' সংস্কৃতে রচনা করেন। পরের বৎসর রিপন কলেজ বর্তমানের সুরেন্দ্রনাথ কলেজ থেকে সংস্কৃতে অনার্স সহ বি.এ পাশ করেন এবং নিস্তারিণী পদক লাভ করেন। ১৯০৮ খ্রিস্টাব্দে সংস্কৃত কলেজ থেকে সংস্কৃতে এম.এ পাশ করেন এবং ১৯১০ খ্রিস্টাব্দে তিনি কলকাতা বিশ্ববিদ্যালয় থেকে পাশ্চাত্য দর্শন শাস্ত্রে এম. এ ডিগ্রি লাভ করেন।
কর্মজীবন
কলকাতা বিশ্ববিদ্যালয় থেকে দর্শনে এম.এ  পাশের পর তিনি স্বল্প মেয়াদে রাজশাহী কলেজে  প্রভাষক হিসাবে  কর্মজীবন শুরু করেন । পরে তিনি চট্টগ্রাম কলেজে সংস্কৃত ও বাংলার অধ্যাপক হন এবং পরে কলেজের উপাধ্যক্ষ হয়েছিলেন। ১৯১৬ খ্রিস্টাব্দে তিনি ভারতীয় দর্শনের উপর গবেষণা করে  কলকাতা বিশ্ববিদ্যালয় থেকে পিএইচডি লাভ করেন এবং  'গ্রিফিথ পুরস্কার' লাভ করেন।মহারাজা স্যার মণীন্দ্র চন্দ্র নন্দী তাঁকে ইউরোপীয় দর্শন বিষয়ে বিশদে পড়াশোনার জন্য ইউরোপ যেতে বলেন এবং গবেষণার সমস্ত ব্যয়ভার বহন করেন। সুরেন্দ্রনাথ ১৯২০ খ্রিস্টাব্দে ইংল্যান্ড যান এবং কেমব্রিজ বিশ্ববিদ্যালয়ে  জেএমই ম্যাকটাগার্ট-এর অধীনে গবেষণা করে ১৯২২ খ্রিস্টাব্দে  ডি.ফিল ডিগ্রি লাভ করেন। এখানে অবস্থানকালে কেমব্রিজ ইউনিভার্সিটি প্রেস হতে ১৯২১ খ্রিস্টাব্দে  তার শ্রেষ্ঠ রচনার  এ হিস্ট্রি অফ ইন্ডিয়ান ফিলজফি-র প্রথম খণ্ড  প্রকাশিত হয়। তিনি কেমব্রিজে প্রভাষক হিসাবে কিছু দিন কাজ করেন  এবং প্যারিসে অনুষ্ঠিত আন্তর্জাতিক ফিলসফি কংগ্রেসে  কেমব্রিজ বিশ্ববিদ্যালয়ের প্রতিনিধিত্ব করেন। ১৯২৪ খ্রিস্টাব্দে দেশে  ফিরে আসার পর এডুকেশন সার্ভিসে যোগ দিয়ে প্রেসিডেন্সি কলেজে দর্শনের অধ্যাপক হিসেবে যোগ দেন। এই বছরেই তিনি নেপলস-এ এবং ১৯২৬ খ্রিস্টাব্দে কলকাতা বিশ্ববিদ্যালয়ের এবং বাংলা সরকারের প্রতিনিধিত্ব করেন। তিনি সংস্কৃত কলেজের অধ্যক্ষ হন। ১৯৩৮ খ্রিস্টাব্দে তিনি প্রসিদ্ধ ইতালীয় দার্শনিক বেনেদেত্তো ক্রোচের (১৮৬৬ - ১৯৫২) আমন্ত্রণে ইটালি যান এবং রোম বিশ্ববিদ্যালয় হতে ডি.লিট উপাধি লাভ করেন।  এই সময়ে দশ বৎসর তিনি  কলকাতা বিশ্ববিদ্যালয়ের নীতিবিজ্ঞানের অধ্যাপক ছিলেন। ১৯৪৫ খ্রিস্টাব্দে অবসর নেন এবং বিদেশ যাত্রা করেন।
ভারতীয় দর্শনের ইতিহাস
বাংলার গভর্নর লর্ড রোনাল্ডশে যখন চট্টগ্রাম কলেজ পরিদর্শন করতে আসেন, তখন তিনি শ্রেণীকক্ষেই অধ্যাপক দাশগুপ্তের সঙ্গে দীর্ঘ আলাপে মিলিত হন এবং আলাপচারিতা ও ভারতীয় দর্শনের বিষয়ে তার বক্তব্য শুনে এতটাই মুগ্ধ হন যে, তিনি অধ্যাপক দাশগুপ্তর রচিত গ্রন্থ কবে প্রকাশিত হবে তা জানতে উৎসুক ছিলেন। প্রথমদিকে অধ্যাপক দাশগুপ্তর ইচ্ছা ছিল গ্রন্থটিকে প্রাপ্ত উপকরণের  সংক্ষিপ্তসারে একটি খণ্ডে প্রকাশ করার। কিন্তু তা হয়নি। প্রথম খণ্ড ১৯২১ খ্রিস্টাব্দে প্রকাশিত হয় এবং তিনি গ্রন্থটি গভর্নরকেই উৎসর্গ করেন।একটি খণ্ডে প্রকাশ করার পরিকল্পনা সম্ভব হয়নি, কেননা ভারতের সমস্ত অঞ্চল হতে সংগৃহীত উপকরণের বিশালতা, বহু  সংখ্যক অপ্রকাশিত পাণ্ডুলিপির উপলব্ধ বিষয়াদিতে  তাঁর ইতিহাস রচনার পরিধি বিস্তার  লাভ করে। শেষ পর্যন্ত সংস্কৃত, পালি এবং প্রাকৃতের মূল উৎস থেকে সরাসরি ভারতীয় চিন্তার ইতিহাস সুশৃঙ্খলভাবে লেখার প্রথম এবং একমাত্র প্রচেষ্টা পাঁটটি খণ্ডে সম্পন্ন করেন। প্রচুর পরিশ্রম, আন্তরিক নিষ্ঠা এবং অতুলনীয় উদ্যমে কাজটির কৃতিত্ব অধ্যাপক দাশগুপ্তর একার।
১৯৪২ খ্রিস্টাব্দে সংস্কৃত কলেজ থেকে অবসরের পর কলকাতা বিশ্ববিদ্যালয়ে রাজা পঞ্চম জর্জ মানসিক ও নৈতিক বিজ্ঞানের অধ্যাপক নিযুক্ত হন। তিনি সেখানে তিন বছর অধ্যাপনা করেন এবং ধর্মীয়  ইতিহাসের উপর 'লস্টেফানোস নির্মলেন্দু বক্তৃতা'' দেন। তিনি ১৯৪০ খ্রিস্টাব্দে পূরথম হৃদরোগে আক্রান্ত হন, কিন্তু তা'সত্বেও বিভিন্ন কার্যক্রম ও গবেষণা কাজ চালিয়ে যান ১৯৪৫ খ্রিস্টাব্দে তিনি কলকাতা বিশ্ববিদ্যালয় থেকে অবসর নেন এবং  এডিনবরা বিশ্ববিদ্যালয়ে অধ্যাপক কিথের মৃত্যুতে, তাঁর শূন্য পদে সংস্কৃতের অধ্যাপক পদের প্রস্তাব পান। তার চিকিৎসকরা ইংল্যান্ডে যাওয়ার পরামর্শও দিয়েছেন। কিন্তু ইংল্যান্ডে পৌঁছে তিনি আবার অসুস্থ হয়ে পড়েন।
তিস্তা নদী (পঞ্চগড়)
তিস্তা নদী (পঞ্চগড়) বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ২৪ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তিস্তা নদী (পঞ্চগড়)-এর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৩।
সুরেন্দ্রনাথ দাশগুপ্ত
ভারতীয় দর্শনের ইতিহাস
১৯৪৫ খ্রিস্টাব্দের নভেম্বরে তিনি কেমব্রিজের ট্রিনিটি কলেজে হিন্দুধর্মের উপর তিনি জনসাধারণের উদ্দেশ্যে এক বক্তৃতা দেন। এরপর থেকে হৃদরোগে আক্রান্ত হয়ে শয্যাশায়ী হন তিনি। ইংল্যান্ডে অবস্থানকালে তিনি অসুস্থতা সত্ত্বেও, ঘনিষ্ঠ ছাত্রদের সাথে প্রায়শই যোগাযোগ রাখতেন। তিনি পাঁচ বছর (১৯৪৫-৫০) ইংল্যান্ডে ছিলেন। তারপরও তিনি কেমব্রিজ ইউনিভার্সিটি প্রেস হতে তাঁর এ হিস্ট্রি অফ ইন্ডিয়ান ফিলজফি-র চতুর্থ খণ্ড, কলকাতা বিশ্ববিদ্যালয়ের এ হিস্ট্রি অফ স্যান্সক্রিট লিটারেচার, রবীন্দ্রনাথ, দ্য পোয়েট অ্যান্ড ফিলজফার এবং বাংলায় নন্দনতত্ত্বের উপর একটি বই কলকাতার এক প্রকাশকের সহযোগিতায় প্রকাশ করেন। ১৯৫০ খ্রিস্টাব্দে তিনি দেশে ফিরে লখনউ-এ বসবাস করতে থাকেন। ১৯৫১ খ্রিস্টাব্দে, পণ্ডিত জওহরলাল নেহরুর সহযোগিতায় এ হিস্ট্রি অফ ইন্ডিয়ান ফিলজফি-র পঞ্চম ও শেষ খণ্ড রচনা শুরু করেন।
তিনি দুই খণ্ডে তার নিজস্ব দার্শনিক মতবাদের উপর লেখার পরিকল্পনাও করেছিলেন। তার বন্ধুরা ও ছাত্ররা তাঁকে বেশ কয়েকবার অনুরোধ করেছিলেন, কিন্তু তিনি ভারতীয় দর্শনের উপর তাঁর পাঁচ খন্ডে গ্রন্থ টিকে তাঁর জীবনের মহান উদ্দেশ্য হিসাবে দেখেছিলেন। অধ্যাপক দাশগুপ্তর ইউরোপীয় দর্শন বিষয়ে পড়াশোনা মহারাজা মণীন্দ্র চন্দ্র নন্দীর অর্থানুকূল্যে সম্ভব হয়েছিল, তার প্রতিদানস্বরূপ, তিনি নিজের সুবৃহৎ গ্রন্থাগারটি মণীন্দ্রচন্দ্রের নামে কাশী হিন্দু বিশ্ববিদ্যালয়কে দান করেন।
রচনাবলী
অধ্যাপক সুরেন্দ্রনাথ দাশগুপ্ত বহু বিচিত্র বিষয়ের উপর ইংরাজী ও বাংলা ভাষায় গ্রন্থ রচনা করেছেন। তার গ্রন্থ সংখ্যা বাইশ। তার মধ্যে পাঁচটি মৌলিক কাব্যগ্রন্থ এবং একটি উপন্যাস। এছাড়া চিত্রকলা, অলঙ্কারশাস্ত্র ইত্যাদি বিষয়েও প্রবন্ধাদি রচনা করেছেন। তাঁর অন্যান্য উল্লেখযোগ্য গ্রন্থগুলি হল―
সম্মাননা
ওয়ারশ ইউনিভার্সিটি অধ্যাপক দাশগুপ্তকে  একাডেমি অফ সায়েন্সেস-এর সাম্মানিক ফেলো মনোনীত করে। তিনি রয়্যাল সোসাইটি অফ লিটারেচারের ফেলো নির্বাচিত হন। প্যারিসের সোসাইটি ডেস অ্যামিস ডু মন্ডে তাঁকে এক বিশেষ সংবর্ধনা প্রদান করে। প্যারিস বিশ্ববিদ্যালয়ের সংস্কৃতের অধ্যাপক ও প্রখ্যাত ভারততত্ত্ববিদ লুই রেনউ তাঁর সম্বন্ধে  লিখেছিলেন-
পারিবারিক জীবন
অধ্যাপক সুরেন্দ্রনাথ দাশগুপ্ত ভারতের প্রখ্যাত চলচ্চিত্র পরিচালক ও বোম্বে টকিজ-এর প্রতিষ্ঠাতা হিমাংশু রায়ের ভগিনী হিমানী দেবীকে বিবাহ করেন। তাদের ছয় সন্তান- তিন কন্যা ও তিন পুত্র। দুই লেখিকা মৈত্রেয়ী সেন (১৯১৪-১৯৮৯) ও চিত্রিতা দেবী (গুপ্ত) (১৯১৯-২০০১)। সর্বকনিষ্ঠা কন্যা হলেন সুমিত্রা মজুমদার। পুত্রেরা হলেন - শুভায়ু দাশগুপ্ত, সুগত দাশগুপ্ত ও অধ্যাপক শুভচারী দাশগুপ্ত। সর্বকনিষ্ঠা কন্যা সুমিত্রা মজুমদার ২০০৮ খ্রিস্টাব্দের সেপ্টেম্বরে গোয়ায় মারা যান।  অবসরের পর পারিবারিক অশান্তির জেরে তিনি অসুস্থ হয়ে পড়েন। ১৯৪১ খ্রিস্টাব্দে হিমানী দেবীর সঙ্গে বৈবাহিক সম্পর্ক ছিন্ন হয় এবং বাড়ি ছাড়তে বাধ্য হন। সেই সময় তাঁর সেবাশুশ্রূষার ভার নেন তার এক ছাত্রী সুরমা মিত্র (১৯০৭-১৯৯৮)। সুরমা ছিলেন ভারতের প্রথম মহিলা ডক্টরেট। অপবাদ ও কলঙ্কের মত অবস্থার পরিপেক্ষিতে ১৯৪৫ খ্রিস্টাব্দে তাঁরা আর্যমতে বিবাহ করেন। স্ত্রী সুরমা বিবাহের পর গবেষণার জন্য লণ্ডনে যান। সেসময় সুরেন্দ্রনাথও এডিনবরা বিশ্ববিদ্যালয়ে অধ্যাপনার আমন্ত্রণ পেয়ে সেখানে যান। ১৯৫০ খ্রিস্টাব্দে স্ত্রী সুরমা লখনউ বিশ্ববিদ্যালয়ে দর্শন-এর অধ্যাপিকা হিসাবে যোগ দিলে, সুরেন্দ্রনাথ লখনউ-এ বসবাস করেন।
জীবনাবসান
সদালাপী, সরল ও ভদ্রলোক অধ্যাপক দাশগুপ্ত অসুস্থতার মধ্যেও  জীবনের শেষদিন পর্যন্ত ভারতের দর্শন নিয়ে কিছু না কিছু কাজ করে গেছেন।  ১৯৫২ খ্রিস্টাব্দে ১৮ই ডিসেম্বর তিনি চিরশান্তি লাভ করেন।
দীপিকা ডেকা
দীপিকা ডেকা (Dipika Deka) একজন ভারতীয় চিকিৎসাবিদ এবং অধ্যাপিকা তথা স্ত্রী ও প্রসূতিরোগ বিশেষজ্ঞ। তিনি বর্তমানে নতুন দিল্লীতে অবস্থিত সর্বভারতীয় চিকিৎসা বিজ্ঞান প্রতিষ্ঠানের স্ত্রী ও প্রসূতিরোগ বিভাগর অধ্যাপিকা। তিনি ২০১৯ সালে স্থাপিত পশ্চিমবঙ্গের কল্যাণীতে অবস্থিত সর্বভারতীয় চিকিৎসা বিজ্ঞান প্রতিষ্ঠানের প্রথম ব্যবস্থাপক পদে নিযুক্ত হয়েছিলেন। ২০১৯ সালের ১১ এপ্রিল তারিখে তিনি আসামের গুয়াহাটির শ্রীমন্ত শঙ্করদেব স্বাস্থ্যবিজ্ঞান বিশ্ববিদ্যালয়ে উপাচার্য পদে নিযুক্তি লাভ করেছিলেন। এর মাধ্যমে তিনি প্রথম অসমীয়া নারী উপাচার্যে পরিগণিত হন। ২০২১ সাল ৩১ জানুয়ারি তারিখ পর্যন্ত তিনি শ্রীমন্ত শঙ্করদেব স্বাস্থ্যবিজ্ঞান বিশ্ববিদ্যালয়ের উপাচার্যের দায়িত্বভার পালন করেছেন। তিনি নতুন দিল্লীর সর্বভারতীয় চিকিৎসা বিজ্ঞান প্রতিষ্ঠানের প্রথম অসমীয়া ব্যবস্থাপক ড. রমেশ চন্দ্র ডেকার স্ত্রী।
শিক্ষা
দীপিকা ডেকা ১৯৭৭ সালে গুয়াহাটি চিকিৎসা মহাবিদ্যালয় থেকে চিকিৎসাবিজ্ঞানে স্নাতক ডিগ্রী লাভ করেছিলেন। তিনি এমবিবিএস পরীক্ষায় প্রথম স্থান লাভ করেছিলেন এবং এজন্য তাঁকে স্বর্ণপদক প্রদান করা হয়েছিল। ডেকা একটি মহাবিদ্যালয় থেকে স্নাতকোত্তর ডিগ্রী লাভ করেছিলেন। তিনি ১৯৮২ সালে স্ত্রী ও প্রসূতি রোগ বিভাগে এমডি অর্জন করেছিলেন।
পুরস্কার ও সম্মাননা
তিনি ১৯৯৯ সালে বিশ্ব স্বাস্থ্য সংস্থা ফেলোশিপ ও ২০১০ সালে ভারতীয় চিকিৎসা গবেষণা পরিষদ থেকে বরিষ্ঠ বিজ্ঞানী ফেলোশিপ অর্জন করেছেন। অধ্যাপক ডেকা ৫টি গ্রন্থ ও ৬০টি অধ্যায় রচনা করেছেন। ১৪১টি আন্তর্জাতিকসহ তাঁর মোট ২৫৫টি গবেষণা পত্র প্রকাশিত হয়েছে। তার লাভ করা উল্লেখযোগ্য পুরস্কারসমূহ হল:
মুক্তিবাহিনী
মুক্তিবাহিনী বা মুক্তিফৌজ হল ১৯৭১ সালের বাংলাদেশের স্বাধীনতা যুদ্ধে অংশ নেয়া বাঙালি সেনা, ছাত্র ও সাধারণ জনতার সমন্বয়ে গঠিত একটি সামরিক বাহিনী। ২৬শে মার্চ বাংলাদেশের স্বাধীনতা ঘোষণার পর ধীরে ধীরে সাধারণ বাঙ্গালীদের এই বাহিনী গড়ে ওঠে। পরবর্তীতে এপ্রিল মাসের মাঝামাঝি সময়ে পূর্ব পাকিস্তান সামরিক বাহিনীর সাবেক সদস্যরা "বাংলাদেশ সামরিক বাহিনী" গঠন করেন এবং জেনারেল আতাউল গণি ওসমানী প্রধান সেনাপতি পদ গ্রহণ করেন। এই সময় ভারত বাংলাদেশকে ব্যাপকভাবে সাহায্য করে। সাধারণ জনতা যুদ্ধকালীন সময়ে নিরলসভাবে এই বাহিনীকে সাহায্য করে। যুদ্ধের পর পশ্চিম পাকিস্তানি বাহিনীর বিরুদ্ধে যুদ্ধ করা বাংলাদেশের সকল সেনা ও জনতার বাহিনীকে "মুক্তিবাহিনী" হিসেবে সম্বোধন করা হয়। মুক্তিবাহিনী বেশিরভাগ সময়ই গেরিলা যুদ্ধের নীতি অবলম্বন করে শত্রু পক্ষকে ব্যাতিব্যস্ত রাখতে চেষ্টা করতো। মুক্তিবাহিনীর যুদ্ধকৌশল অনেকটা বিপ্লবী চে গুয়েভারার দ্বারা অনুপ্রাণিত ছিলো বলে মনে করা হয় এবং একে বিভিন্ন সময় ফরাসি মাকি বাহিনী, ভিয়েত কং এবং মার্শাল টিটোর গেরিলা বাহিনীর তুলনা করা হতো এর রণকৌশল ও কার্যকারীতার কারণে।
মুক্তিবাহিনীর শুরু
পশ্চিম পাকিস্তানি সেনাবাহিনীর ২৫শে মার্চ ১৯৭১ এর গণহত্যার পর প্রতিরোধের জন্য মুক্তিবাহিনী গড়ে উঠে। কিন্তু এ ছিলো বাংলাদেশের মুক্তি সংগ্রামের চূড়ান্ত পর্যায়মাত্র। স্বাধীনতার সংগ্রাম এর আগেই দানা বাধতে শুরু করে ১৯৬৯ এর আইয়ুব বিরোধী আন্দোলনের মধ্য দিয়ে। ১৯৭০ এর শুরুর দিকে বঙ্গবন্ধু শেখ মুজিবুর রহমানের ছয় দফা আন্দোলনের মাধ্যমে তা গণআন্দোলনে রূপ নিতে থাকে। ১৯৭১ এর মার্চে তৎকালীন পূর্ব পাকিস্তানে (পরবর্তীতে বাংলাদেশ) ক্রমবর্ধমান রাজনৈতিক অসন্তোষ এবং সাংস্কৃতিক জাতীয়তাবাদের দাবী তৎকালীন পশ্চিমা শাসকগোষ্ঠী কঠোর হাতে দমন করার সিদ্ধান্ত নেয় এবং অপারেশন সার্চলাইটের নীল নকশা আঁটে।
শুরুর দিকে মুক্তিবাহিনী মুক্তিফৌজ নামে পরিচিত হয়; যার “ফৌজ” অংশটি মূলত আরবী; এটি বাংলা "বাহিনী" শব্দের পরিপূরক, যা পরে বিভিন্ন ভাষার মাধ্যমে বাংলা ভাষায় গৃহীত হয়েছে। এটি আগে বিভিন্ন শহরে ও গ্রামে সংগ্রাম পরিষদ নামে ছাত্র ও যুবকদের উদ্যোগে গঠিত হয় ১৯৭১ এর মার্চের শুরুর দিকে। এটা ঠিক পরিষ্কার নয় কীভাবে মুক্তিফৌজ মুক্তিবাহিনী নামে রূপান্তরিত হয়। তবে, নাম যাই হোক না কেন, এটা বাংলার মুক্তিকামী মানুষের সংগ্রামী বাহিনীকেই নির্দেশ করে।
১৯৬৯ সালের আইয়ুব খান বিরোধী আন্দোলনের সময় থেকে শুরু করে এবং শেখ মুজিবের ছয় দফা আন্দোলনের চূড়ান্তলগ্ন থেকেই পুর্ব পাকিস্তানের বাঙ্গালিদের ভেতর স্বাধীন হবার আন্দোলন শুরু হয়, যার মূলে ছিলেন জাতীয়তাবাদী ,প্রগতিবাদী এবং বামপন্থিরা। ১৯৭০ সালের নির্বাচনের পরবর্তিকালের সংকট এই ভাবনাকে আরো দৃড় করে । শেখ মুজিব নিজে এ বিষয়ে অন্যান্য প্রধান রাজনৈতিক দলগুলোর চাপে ছিলেন। বিশেষ করে কট্টর-জাতীয়তাবাদী তরুণ ছাত্র নেতারা চাচ্ছিলেন যে শেখ মুজিব যেন অবিলম্বে স্বাধীনতা ঘোষণা করেন । কয়েকটি বামপন্থি এবং জাতীয়তাবাদী দল সশস্ত্র প্রস্তুতি নিচ্ছিলো, এবং বাঙ্গালি সেনা অফিসার ও সৈন্যরা পাকিস্তান সেনাবাহিনী ত্যাগ করতে প্রস্তুত ছিলো । শেখ মুজিবুর রহমানের ডাকে, ৩রা মার্চ হতে এবং ৭ই মার্চ পরবর্তি দিনগুলোতে, তৎকালিন পূর্ব পাকিস্তানের মানুষ একটি শান্তিপূর্ণ অসহযোগ আন্দলোনে যোগ দেয় যার ব্যাপ্তিকাল ছিলো ২৫-এ মার্চ ১৯৭১ এর মধ্যরাত পর্যন্ত। সেইদিন-ই পাকিস্তানি সেনাবাহিনী প্রশাসনের নিয়ন্ত্রণ নিতে নিরস্ত্র জনতার উপর হামলা চালায় । ২৫-এ মার্চ ১৯৭১ এর রাতে পাকিস্তান সেনাবাহিনীর এই হামলার সময়, কিছু স্বল্প ক্ষমতার প্রতিরোধ প্রচেস্টার খবর পাওয়া যায়, বিশেষ করে ঢাকা বিশ্ববিদ্যালয় এর ইকবাল হল এবং রাজারবাগ পুলিশ হেডকোয়ার্টার-এ (এখানকার প্রতিরোধের মাত্রা ছিলো তীব্র)। রাজনৈতিক ঘটনাপ্রবাহ বেগবান হয়ে ওঠার সাথে তাল মিলিয়ে, মুক্তিকামী বাঙ্গালি এবং পাকিস্তানি হানাদার বাহিনীদের যুদ্ধের পরিবেশ গড়ে উঠল। সেনাবাহিনীর বাঙ্গালী সদস্যরাও পাকিস্তানের পক্ষ ছেড়ে দেশের নানান জায়গায় সমবেত হতে থাকলো।
মুক্তি বাহিনী ও ভারতীয় সেনাবাহিনীকে যৌথভাবে মিত্রবাহিনী বলা হয়। ১৯৭১ সালের ১৬ই ডিসেম্বর পাকিস্তান সেনাবাহিনীর অধিনায়ক জেনারেল নিয়াজি ঢাকার রেসকোর্স ময়দানে মিত্রবাহিনীর কাছে আত্মসমর্পণ করে।
যুদ্ধকালীন সংগঠন
যদিও অপারেশন সার্চলাইট এর পাকিস্তানি পরিকল্পনাকারীরা বাঙ্গালিদের প্রতিরোধ দীর্ঘ হবে বলে প্রত্যাশা করেনি, পাকিস্তানি সেনাবাহিনী জনসাধারণের ওপর হামলা করার সময় থেকেই মুক্তিবাহিনী বারবার দৃশ্যপটে থাকলো । প্রথাগত গেরিলা রূপ ধারণ করার পূর্বে পাকিস্তান সেনাবাহিনীর একজন অবসরপ্রাপ্ত অফিসার, কর্নেল (পরবর্তীকালে জেনারেল) আতাউল গণি ওসমানী-এর নেতৃত্বে এই বাহিনীকে গড়ে তোলা হয় মুজিব এর আন্দোলনের সাহায্যকারী এবং নিরাপত্তা বাহিনী হিসেবে। স্বাধীনতার ঘোষণার পর, পাকিস্তানি সেনাবাহিনী এদেরকে দমন করার চেষ্টা করলেও কিন্তু গোপনে বেড়ে ওঠা এই "বাংলাদেশ সেনাবাহিনী" তে বিদ্রোহী বাঙ্গালি সৈন্যদের সংখ্যা বেড়েই চলছিল। এই বাঙ্গালি সৈন্য ইউনিটগুলো ধীরে ধীরে মুক্তিবাহিনীতে যুক্ত হয় এবং তাদের অস্ত্রশস্ত্রের ভাণ্ডার আরো মজবুত করে।
১৯৭১ সালের ১২ই এপ্রিল কর্নেল আতাউল গণি ওসমানী তেলিয়াপাড়া ( সিলেট ) হেডকোয়ার্টারে সশস্ত্র বাহিনীর দায়িত্ব গ্রহণ করেন। ১৯৭১ সালের ১২ই এপ্রিল ওসমানীকে সশস্ত্র বাহিনীর সর্বাধিনায়ক নিয়োগ করা হয়। ১১-১২ই জুলাই এর মধ্যে বাংলাদেশ মুক্তি বাহিনীকে সংঘটিত করবার গুরুতর পদক্ষেপ নেয়া হয়। কোলকাতাতে সেক্টর কমান্ডারদের একটি সভায় যুদ্ধের কৌশল, বিদ্যমান সমস্যা এবং ভবিষ্যৎ প্রতিরোধ পরিকল্পনার ওপর আলোকপাত করে চারটি সিদ্ধান্ত নেয়া হয়। সেগুলো ছিলো :
নিয়মিত ও অনিয়মিত বাহিনী
মুক্তিবাহিনীর "নিয়মিত বাহিনী" গঠন করা হয়েছিল ইষ্ট বেঙ্গল রেজিমেন্ট (EBR), ইষ্ট পাকিস্তান রাইফেলস (পরবর্তীতে বাংলাদেশ রাইফেলস বা BDR), পুলিশ, অন্যান্য আধা-সামরিক বাহিনীর সদস্য এবং সাধারণ জনগণ নিয়ে। এই বাহিনী বাংলাদেশব্যাপি ১১টি সেক্টরে ভাগ করা হয়েছিল এবং নিয়ন্ত্রণ ছিলো সেনাবাহিনীর সদস্যদের হাতে। যুদ্ধের তীব্রতা বাড়ার সাথে সাথে নিয়ন্ত্রিত এবং সংঘবদ্ধ আক্রমণের জন্য তিনটি শক্তিশালী বাহিনী গঠন করা হয় - মেজর (পরবর্তীতে মেজর জেনারেল) জিয়াউর রহমানের নেতৃত্বে জেড-ফোর্স, মেজর (পরবর্তীতে ব্রিগেডিয়ার) খালেদ মোশাররফের নেতৃত্বে কে-ফোর্স এবং মেজর (পরবর্তীতে মেজর জেনারেল) কে. এম. শফিউল্লাহের নেতৃত্বে এস-ফোর্স.
অনিয়মিত বাহিনী, যাকে "গণ বাহিনী" নামেও অভিহিত করা হয়ে থাকে, গঠন করা হয়েছিলো গেরিলা যুদ্ধে প্রশিক্ষিত যোদ্ধাদের নিয়ে। এই বাহিনীর সদস্যরা ছিলো মূলত ছাত্র, কৃষক, শ্রমজীবী এবং রাজনৈতিক কর্মীরা। তাদের প্রাথমিক প্রশিক্ষনের পর বিভিন্ন সেক্টরে বিন্যস্ত করা হয়েছিলো। তাদের মূল দায়িত্ব ছিলো বাংলাদেশের ভেতরে পাকিস্তানি আর্মির বিরুদ্ধে গেরিলা কায়দায় চকিত আক্রমণ চালানো এবং যথাসম্ভব ক্ষতিসাধণ। নিয়মিত বাহিনী গতানুগতিক সম্মুখযুদ্ধে নিয়োজিত ছিলো।